अधिकतर आबादी शहरी इलाका सभ में निवास करे ले जे सेंट लॉरेंस नदी के सहारे बसल बाड़ें। एहिजे के सबसे बड़ शहर मॉन्ट्रियल हवे आ एह प्रांत के राजधानी क्वबेक सिटी हऽ। ई बिचला कनाडा क्षेत्र में पड़े ला आ ओंटेरियो एकरे पच्छिम में, न्यूफाउंडलैंड आ लैब्रेडोर एकरे उत्तर-पूरुब में आ न्यू ब्रूंस्विक एकरे दक्खिन-पूरुब में पड़े लें जिनहन के साथे ई जमीनी सीमा साझा करे ला, नुनावुट के साथे एकर तटीय सीमा हवे आ दक्खिन में ई अमेरिका के मेइन, न्यू हैम्शायर, वरमोंट आ न्यू यॉर्क राज्यन के साथे सीमा साझा करे ला।